ભારતની મહદ અંશની વસતિ ડોકટરોની કુશળતા અને જવાબદારી પર અવલંબિત હોય ત્યારે રાષ્‍ટ્રીય ડોકટર દિવસની ઉજવણી એ ભારતનું મહત્‍વનું જાગૃતિ અભિયાન છે. વિવિધતાભર્યા ભારતીય સમાજમાં ડોકટરોની ભૂમિકા અગત્યની અને જવાબદારીભરી છે, ત્યારે દર્દીઓનું જીવન બચાવતા આ ઉમદા વ્યવસાય સાથે જોડાઇ ગયેલી અમુબ બદિઓ દૂર કરવા તથા તેની સામે લાલ બત્તી ધરવા આ દિવસની ઉજવણી અનિવાર્ય છે. જરૂરિયાતવાળા દર્દીઓને બિન-જરૂરી શારીરિક પરીક્ષણો કરાવી વધારાનો ખર્ચ અને માનસિક હેરાનગતિ કરાવી તબીબી વ્યવસાય માટે લાંછનરૂપ બનેલા તબીબો સામે કાર્યવાહી કરવાનો પણ આ દિવસ છે.